የትኛውም “መፈፀሚያ” እቅድ በዋናነት ሶስት ነገሮችን ግምት ወስጥ ባስገባ ተሰርቷል። የመጀመሪያው የአሮጌው ስርአት ዋና፤ ዋና ሰዎች ቦታ ቦታ ማስያዝ። ሁለተኛው ጊዜን ግምት ውስጥ ባደረገ ሊኖር የሚችለውን የህግና የስርአት አልበኛነት ተቆጣጥሮ ሰላምና መረጋጋትን በቶሎ ማስፈን። ሶስተኛው መንግስት በቶሎ ማቆም ናቸው። የታጠቀ ሀይል እየተኮሰ ቤተ መንግስቱን በርግዶ ገብቶም ይሁን ህዘብን በገፍ አስወጥቶ አሯርጦ እንዲያወጣቸው ይደረግ፤ አልያም ቤተመንግስት ውስጥ ተሰብስበው ከሰል እየሞቁ ባለበት አናታቸው ላይ ሌላ መንግሰት ይመስረት፤ ወይም ከገዛዙ ለለውጥ ዳተኛ የሆነውን ክፍል በማስወገድ ለየት ባለና በተደላደለ… ፍፃሜዉ ይሰራ። ቀድመው መሰራት የሚገባቸው ስራዎች አንድ አይነት ናቸው። ልዩነቱ እንደትግል ምርጫው አይነት በምን ያህል ስፋትና ጥልቀት የሚለው ብቻ ነው። ለስራው በቂ የሰው ሀይል፤ መረጃ በዋናነት፤ አፈፃፀሙን የሚያቅድና ተፈፃሚ የሚያደርግ አካል፤ ስራው ላይ እውቀት፤ ከአሮጌው ስርአት ውስጥ ለውጥን የተጠሙ ክፍሎች አጠቃቀም። በዜጋው ዘንድ ሊመጣ ያለው ለውጥ ላይ የግንዛቤ ስራ ። ዲፕሎማሲና የተባበረ ለውጥ ፈላጊ። ለየትኛውም አይነት ፍጻሜውን መስርያ እቅድ ተረግጦ የሚነሳባቻው ናቸው።
